Diari Oficial de la Generalitat Valenciana


Sumari del DOGV 9423, del 08-09-2022 (2022/8059)

Extracte de la Resolució del 4 d'agost de 2022, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca la novena edició del concurs 5UCV Startup.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8059


Data del document
:   04-08-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució del 4 d'agost de 2022, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca la novena edició del concurs 5UCV Startup. [2022/8059]  
BDNS (identif.): 647060.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/647060)  
  
Primer. Beneficiaris  
1. Categoria Startup: podrà participar en aquesta categoria qualsevol microempresa i/o pime que tinga la seua seu social en la Comunitat Valenciana, amb activitat comercial i una antiguitat màxima de tres anys respecte a la data límit de presentació de la documentació a aquest concurs, en la qual almenys un dels socis fundadors o sòcia fundadora siga estudiant o estudianta o titulat o titulada de l'UJI. S'hi podran presentar empreses amb forma societària mercantil, així com empresaris o empresàries individuals. Es defineix microempresa i/o pime amb forma societària, conforme amb la definició recollida en l'annex I del Reglament de la Comissió Europea núm. 880/2008, de 6 d'agost. En queden excloses: associacions, fundacions, administracions públiques i, en general, les entitats sense ànim de lucre. Els guanyadors i guanyadores d'anteriors edicions del concurs podran presentar-se sempre que ho facen amb propostes d'idees diferents de les presentades anteriorment o que es presenten a una categoria diferent de la presentada anteriorment.  
2. Categoria Júnior: s'hi podrà participar de manera individual o col·lectiva. Podrà participar en aquesta categoria qualsevol emprenedor amb un projecte empresarial que encara no estiga constituït com a empresa (ni forma societària mercantil ni empresari individual), sempre que almenys una de les persones integrants de l'equip que el presenta siga estudiant o estudianta o titulat o titulada de l'UJI. Els guanyadors i guanyadores d'anteriors edicions del concurs podran presentar-s'hi sempre que ho facen amb propostes d'idees diferents de les presentades anteriorment o que es presenten a una categoria diferent de la presentada anteriorment.  
  
Segon. Finalitat  
La convocatòria del concurs 5UCV STARTUP en la Universitat Jaume I representa la posada en marxa d'una de les activitats recollides en el conveni subscrit entre l'UJI i la Conselleria d'Economia Sostenible, Sectors Productius, Comerç i Treball, per a la realització de les activitats incloses en el programa «Campus de l'Emprenedoria Innovadora». El concurs 5UCV Startup va dirigit a premiar les millors iniciatives emprenedores i trajectòries empresarials de triple impacte de la Comunitat Valenciana, segons el seu caràcter innovador, triple impacte en el seu entorn, viabilitat i creixement.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 20.500,00 euros.  
  
Cinqué. Termini de presentació de sol·licituds  
El termini de presentació de sol·licituds i de la resta de la documentació requerida serà de deu dies hàbils comptadors a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
Castelló de la Plana, 4 d'agost de 2022.- El vicerector d'Innovació, Transferència i Divulgació Científic (p. d. Resolució 24.05.2022; DOGV 9349, 27.05.2022): David Cabedo Semper.